**Navodila za delo na daljavo – teden 6 (20. 4. do 24. 4. 2020)**

Pozdravljen-a,

Samo en teden nas loči od krepko zasluženih počitnic. Si lahko predstavljaš? Je hitro minilo, kajne?

**Navodila za današnje delo**

1. **U 69/3**

[Poslušaj zvoke](https://drive.google.com/file/d/1MVGiCXLGSS9qvmafT47At-byp05lAMfu/view?usp=sharing) vozil na posnetku in oštevilči slike. Na primer, če bo prvi zvok, ki ga slišiš, zvok tovornjaka, sliki tovornjaka pripiši številko 1. Posnetek poslušaj vsaj 2x.

1. **U 70/5**

Preberi nenavaden zapis besed in jih zapiši z običajno pisavo. Za vajo prepiši **vsako besedo 2x.**

1. **U 71/6**

[Na povezavi](https://drive.google.com/file/d/1N1Dz4vedJZ8pt7dGIy_-QVJIo7ZgvtmD/view?usp=sharing) poslušaj pesem. Ob poslušanju si izmisli ples. Bolj je divji, boljše bo ☺

1. **U 70/4**

Sedaj, ko si se malo zadihal-a, pa je čas za tišjo aktivnost. Tukaj boš potreboval-a pomoč starša, brata ali sestre. Igrajte se igro **pantomima**. Ti pokažeš vrsto vozila s pantomimo (ne pozabi, pri pantomimi ne uporabljamo nobenih zvokov), tisti, ki se igra s teboj, pa ugiba. **V angleščini**, seveda. Nato vlogi obrneta, dokler ne ponovita poimenovanj za vsa prevozna sredstva, ki smo jih spoznali.

1. **U 71/7**

Pri tej nalogi boš verjetno potreboval pomoč starejše osebe, ki ti bo s pomočjo globusa ali zemljevida pokazala, kje se nahajajo omenjeni kraji.

Naučili smo se, da beseda »**can« pomeni »lahko«**, »**can't« pa »ne morem«**. Vsaka poved pove, kako lahko oziroma ne moreš priti do nekega kraja.

Na primer:

You **can go** to **Zagreb by bus** but you can't go by ship.

**V Zagreb lahko** potuješ z **avtobusom**, ne moreš pa odpotovati tja z ladjo.

1. **Igraj igri** na povezavah.

Križanka

<https://www.educaplay.com/learning-resources/5495949-means_of_transport.html>

Iskanje besed: iščeš v smereh vodoravno, navpično in poševno navzdol.

<https://www.educaplay.com/learning-resources/5496168-means_of_transport.html>

Prosim, da mi do petka, 24. 4. 2020 pošlješ slike rešenih nalog v delovnem zvezku.